laion/Wikipedia-Exotic huggingface dataset:
Argentina Katoliiklik Ülikool

Argentina Katoliiklik Ülikool (hispaania keeles Pontificia Universidad Católica Argentina) on eraülikool Argentinas mitmes linnas. Ülikooli peahoone asub Buenos Aireses. Ülikool asutati 1958. Ülikoolis õpib üle 18 000 üliõpilase. Koduleht
Kazumi Kishi

Kazumi Kishi (jaapani keeles 岸 一美 Kishi Kazumi; sündinud 25. novembril 1975) on Jaapani endine jalgpallur, ründaja. Jaapani naiste jalgpallikoondises mängis ta aastatel 1998–2001 9 mängu. Japan Football Association
Yasuyo Yamagishi

Yasuyo Yamagishi (jaapani keeles 山岸 靖代 Yamagishi Yasuyo; sündinud 28. novembril 1979) on Jaapani endine jalgpallur, kaitsja. Jaapani naiste jalgpallikoondises mängis ta aastatel 1998–2005 60 mängu. Japan Football Association Yasuyo Yamagishi FIFA andmebaasis Yasuyo Yamagishi saidil Soccerway (inglise)
Ayumi Hara

Ayumi Hara (jaapani keeles 原 歩 Hara Ayumi; sündinud 21. veebruaril 1979) on Jaapani endine jalgpallur, poolkaitsja. Jaapani naiste jalgpallikoondises mängis ta aastatel 1998–2008 42 mängu. Japan Football Association Ayumi Hara FIFA andmebaasis Ayumi Hara saidil Soccerway (inglise)
Belgrano ülikool

Belgrano ülikool (hispaania keeles Universidad de Belgrano) on eraülikool Argentinas Buenos Aireses Belgrano linnaosas. Ülikool asutati 1964. Ülikoolis õpib üle 10 000 üliõpilase. Koduleht
Bryant Park

Bryant Park on 38 860 m² suurune eraõiguslik avalik park, mis asub New Yorgi Manhattani linnaosas. See asub Midtown Manhattani Fifth Avenue ja Sixth Avenue ning 40th Streeti ja 42nd Streeti tänava vahel. Kuigi tehniliselt asub New Yorgi Avaliku Raamatukogu peaharu pargi sees, moodustab see praktiliselt pargi rohelise ruumi idapiiri, muutes Sixth Avenue tänava pargi peamiseks sissepääsuks. Bryant Park asub täielikult maa-aluse struktuuri kohal, kus asuvad raamatukogu korstnad, mis ehitati 1980. aastatel, kui park avalikkusele suleti ja välja kaevati; uued raamatukogu rajatised ehitati maapinnast allapoole, samal ajal kui park oli taastatud.
Buenos Airese Tehnikainstituut

Buenos Airese Tehnikainstituut (hispaania keeles Instituto Tecnológico de Buenos Aires) on eraülikool Argentinas Buenos Aireses. Ülikool asutati 1959. Ülikoolis õpib üle 1300 üliõpilase. Koduleht
Pennsylvania raudteejaam

Pennsylvania raudteejaam, tuntud ka kui New York Penn Station või Penn Station, on New Yorgi peamine linnadevaheline raudteejaam ja kõige aktiivsem raudteejaam läänepoolkeral, mis teenindab rohkem kui 600 000 reisijat igal nädalapäeval alates 2019. aastast. Raudteejaama lähedal asuvad Heraldi väljak, Empire State Building, Koreatown ja Macy's Herald Square. Täielikult maa-alune jaam asub Midtown Southis Madison Square Gardeni all, Seventh Avenue ja Eighth Avenue vahel ning 31st Streeti ja 33rd Streeti vahel. Raudteejaam koos jaamahoonega avati 1910. aastal, 1968 avati endise jaamahoone kohal spordi- ja kontserdihall Madison Square Garden ning raudteejaam kolis maa alla.
Kirbla

Kirbla on küla Pärnu maakonnas Lääneranna vallas. Enne Eesti omavalitsuste haldusreformi 2017. aastal kuulus küla Lääne maakonda Lihula valda. Küla asub Risti-Virtsu maantee ääres Kasari silla lähedal. Kirbla põhjapiiriks ongi Kasari jõgi. Kirbla piirneb Lautna, Hälvati, Allikotsa, Keskküla, Kasari ja Seira külaga. Samuti puutub piir ühes punktis kokku Laikülaga. Vaatamisväärsusteks on Kirbla astang ja Kirbla kirik. Kirblas asub ka rauaajast pärit Kirbla asulakoht. Ajalooliselt asus küla Kirbla kihelkonnas. 1931–1968 asus Rapla–Virtsu raudtee ääres Kirbla raudteejaam, jaamahoone hävitati 1980. aastatel. 2000. aasta rahvaloenduse andmeil oli külas 300 elanikku. 2011. aasta rahvaloenduse andmeil oli elanikke vaid 152. 10. jaanuaril 2014 eraldati Kirblast Rannu küla. Kirbla territooriumile jäi Kasari Kool, mis suleti 2015. aastal. Kirbla kalmistul on Jüri Uluotsa perekonna hauad. Sinna maeti nad Rootsist ümber augustis 2008. Kasari hüdromeetriajaam Kirbla vana kalmistu Statistikaamet, vaadatud 30.07.2023. Eesti haldus- ja asustusjaotuse klassifikaator, vaadatud 9.06.2014. Jüri Uluots sai ümber maetud, Postimees Online, 31. august 2008 17. juuli 2016, Mati Mandel, 75 aastat tagasi hävitas Punaarmee Kirbla küla
Purpurpärgament

Purpurpärgament oli hilisantiigis ja Bütsantsis, samuti iiri-anglosaksi, karolingide ning ottode raamatukunstis kasutatud luksuslik kirjutusmaterjal, purpuriga või orselliga purpurseks värvitud pärgament. Kirjatähed kanti sellele tavaliselt kuldse või hõbedase tindiga. Mõned käsikirjad sisaldavad vaheldumisi purpur- ja tavalisest pärgamendist lehti, näiteks Stockholmis asuv codex aureus. Üleni purpurpärgamendile kirjutatud käsikirjade kohta on kasutusel üldnimetus codex purpureus (ladina keeles codex 'raamat', purpureus 'purpurne'), millele lisatakse enamasti kohanimele viitav täiendsõna. Purpur oli kalleim antiikajal tuntud värvaine, mida toodeti purpurtigudest ennekõike Vahemere maades. Purpurpärgamendile kirjutatud käsikirjade traditsioon jätkus Bütsantsi kultuurimõju kaudu ka Karolingide riigis ja hiljem. Nagu Rooma riigis, nii seostus ka Bütsantsis purpurivärv keiserlikkusega ja laiemas tähenduses kõrgeima võimuga. Purpurpärgamendile kirjutati olulisimaid kristlikke tekste, eelkõige Uut Testamenti, ja need luksuskäsikirjad olid mõeldud kasutamiseks kas väga kõrge positsiooniga isikutele, nagu Wulfila hõbepiibel, või väga pidulike sündmuste jaoks, nagu näiteks Viini kroonimisevangeliaar. 6. sajandi kreekakeelsed Uue Testamendi käsikirjad, kirjutatud kreeka untsiaalis: Codex purpureus Petropolitanus Codex Sinopensis (illustreeritud) Rossano Codex purpureus Rossanensis (illustreeritud) Codex Beratinus Untsiaalkäsikiri 080 (leht Peterburis Venemaa Rahvusraamatukogus Gr. 275, 3 ja leht Aleksandria patriarhaadi raamatukogus, 496) 6. sajandi kreekakeelsed Uue Testamendi käsikirjad, kirjutatud kreeka minusklis: Minuskelkäsikiri 565 ehk keisrinna Theodora käsikiri Minuskelkäsikiri 1143 ehk Beratinus 2 Codex Vercellensis Codex Veronensis Codex Palatinus Codex Brixianus Codex purpureus Sarzanensis Codex Vindobonensis Lat. 1235 Uppsala codex argenteus, piiskop Wulfila hõbepiibel (illustreeritud) Viini Genesis, Septuaginta käsikiri 6. sajandist (illustreeritud) Godescalci perikoopideraamat aastaist 781–783 9. sajandi lektsionaar codex Neapolitanus Viini kroonimisevangeliaar 9. sajandi algusest Saint-Riquier' evangeliaar Codex Cavensis, La Cava piiblikäsikiri Astuuria kuningriigist 9. sajandi algusest Mõned anglosaksi käsikirjad, sh Stockholmi codex aureus "Arhiivikoopia". Originaali arhiivikoopia seisuga 15. aprill 2019. Vaadatud 17. juunil 2019.{{netiviide}}: CS1 hooldus: arhiivikoopia kasutusel pealkirjana (link) http://www.eestikirik.ee/vanade-piiblite-naitus-ameerikas-2/ https://www.wdl.org/en/item/17185/
Oma Vald

Oma Vald on/oli mitme Eesti väljaande nimi: Oma Vald (Kernu valla leht) Oma Vald (Meremäe valla leht) Oma Vald (Pärsti valla leht) Oma Vald (Valgjärve valla leht)
Oma Vald (Kernu valla leht)

Oma Vald oli 1994-2017 ilmunud ajaleht, mis vahendas Kernu valla uudiseid. Lehte andis välja Kernu vallavalitsus. Lehte koostas Merle Beljäev. Pärast 2017. aasta haldusreformi, mille käigus liitus Kernu vald Saue vallaga, annab endise Kernu valla aladel toimuva kohta uudised edasi Saue Valdur. Oma Vald (Kernu valla leht) E-kataloogis ESTER (vaadatud 17.06.2019) Oma Vald (Kernu valla leht) E-kataloogis ESTER
Saue Valdur

Saue Valdur on aastast 2017 ilmuv ajaleht, mis vahendab Saue valla uudiseid. Lehte annab välja Saue vallavalitsus. Saue Valdur on endiste ajalehtede Saue Sõna, Koduvald, Teataja ja Oma Vald järeltulija. Saue Valdur E-kataloogis ESTER (vaadatud 17.06.2019) Saue Valdur E-kataloogis ESTER
Teataja (Nissi valla leht)

Teataja (1994–2005 Nissi Valla Teataja) oli 1994–2017 ilmunud ajaleht, mis vahendas Nissi valla uudiseid. Lehte andis välja Nissi valla kultuurikeskus. Pärast 2017. aasta haldusreformi, mille käigus ühines Nissi vald Saue vallaga, annab endise Nissi valla aladel toimuva kohta uudised edasi Saue Valdur. Teataja (Nissi valla leht) E-kataloogis ESTER (vaadatud 17.06.2019) Teataja (Nissi valla leht) E-kataloogis ESTER
Lennuk (Triik)

"Lennuk" on Nikolai Triigi maal aastast 1910. Juugendstiilis sümbolismimõjulisel rahvusromantilisel teosel on kujutatud Kalevipoja laeva Lennuk. Triik kasutas selle maalimisel temperat, pastelli, pliiatsit, hõbe- ja pronksvärvi. Kasutatud on intensiivseid punaseid ja violetseid toone. Maal on teostatud triptühhonina. Selle mõõtmed on 73,8 × 137,0 cm või 72,0 × 135,3 cm. Tunda on Nikolai Roerichi ning Akseli Gallen-Kallela mõju. Maal oli mõeldud kavandina suurele seinamaalingule. Nüüd on Tartu Kunstikooli õpilased teostanud selle Hotell Pallase numbritoas 401. Nikolai Triigi maal "Lennuk" on Kumu Kunstimuuseumi püsiekspositsioonis. Augustis 2006 koguti maali restaureerimiseks üle 212 000 krooni ehk ligi 13 600 eurot. Teose restaureerimine läks maksma 74 000 krooni (4730 eurot), ülejäänud summa suunati teiste kunstiprojektide toetuseks. Restaureeritud maali esitleti 18. novembril 2008 KUMU-s. Maali kasutati Eesti Ühispanga deebetkaardi (VISA Electron) kujunduses, mis tuli käibele oktoobris 2000. Oktoobris 2000 näitas Ühispank seda maali ka oma näitusel pangakaartide kujunduse aluseks olnud teostest. Lennuk Eesti Kunstimuuseum Lennuk Muis Nikolai Triigi „Lennuk” taastatud, EPL, 19. november 2008
Fulton Streeti metroojaam

Fulton Street on New Yorgi metroo jaamakompleks, mis asub Lower Manhattanil, New Yorgis, Ameerika Ühendriikides. Kompleks ühendab nelja alajaama, kus saabuvad Eighth Avenue Line'i, Lexington Avenue Line'i, Nassau Street Line'i ja Broadway–Seventh Avenue Line'i rongid. Jaamakompleks on metroosüsteemis reisijate arvult seitsmes, jaama läbis 2017. aastal 26 838 473 reisijat. Metroojaam avati 1. juulil 1948 ja jaamakood on 628. "Facts and Figures: Annual Subway Ridership 2012–2017".
WTC Cortlandti metroojaam

WTC Cortlandt (kus WTC – World Trade Center), varasemate nimedega Cortlandt Street ja Cortlandt Street – World Trade Center, on metroojaam New Yorgi metroosüsteemis, mida teenindab Broadway – Seventh Avenue Line'i. Jaam asub New Yorgis Lower Manhattanil. Jaam asub Greenwich Streeti ja Cortlandt Streeti ristumiskohas Maailma Kaubanduskeskuses. Jaam sisaldab ühendusi PATH-iga läbi Maailma Kaubanduskeskuse jaama.
Carlos Salcedo

Carlos Joel Salcedo Hernández (sündinud 29. septembril 1993 Guadalajaras) on Mehhiko jalgpallur, kes mängib keskkaitsjana Major League Socceri klubis Toronto FC ja Mehhiko jalgpallikoondises. Ta alustas klubikarjääri 2013. aastal Major League Socceri klubis Real Salt Lake. 2015. aastal liitus ta Mehhiko kõrgliiga klubiga Guadalajara. Hooajal 2016–17 mängis ta laenul Itaalia kõrgliiga klubis Fiorentina ja hooajal 2017–18 Saksamaa kõrgliiga klubis Frankfurdi Eintracht. 2018. aasta mais sõlmis ta Frankfurdi Eintrachtiga nelja-aastase lepingu, kuid juba 2019. aasta jaanuaris siirdus ta kodumaale, liitudes Tigres UANL-iga. 2019. aasta Clausura-hooajal tuli ta Tigres UANL-iga Mehhiko meistriks. 2020. aastal võitis ta UANL-iga CONCACAF-i Meistrite Liiga. 2022. aasta jaanuaris naasis ta Major League Socceri, liitudes Toronto FC-ga. Debüüdi Mehhiko jalgpallikoondises tegi Salcedo 15. aprillil 2015 sõprusmängus USA vastu. Ta on kuulunud Mehhiko koondisse 2015. aasta Copa Américal, 2017. aasta FIFA konföderatsioonide karikaturniiril, 2018. aasta maailmameistrivõistlustel, 2019. aasta CONCACAF Gold Cup'il ja 2021. aasta CONCACAF Gold Cup'il. 2019. aasta CONCACAF Gold Cup'il valiti ta turniiri sümboolsesse koosseisu. Lisaks oli ta Mehhiko olümpiameeskonna liige 2016. aasta suveolümpiamängude jalgpalliturniiril. Guadalajara Copa MX: Apertura 2015 Supercopa MX: 2016 Frankfurdi Eintracht DFB-Pokal: 2017–18 UANL Liga MX: Clausura 2019 CONCACAF-i Meistrite Liiga: 2020 "Toronto FC acquire Mexican International defender Carlos Salcedo". Toronto FC. 31.1.2022. Vaadatud 11.4.2022
Times Square–42nd Street/Port Authority Bus Terminali metroojaam

Times Square–42nd Street/Port Authority Bus Terminal on metroojaam Ameerika Ühendriikides New Yorgis; see kuulub New Yorgi metroosüsteemi võrgustikku. Jaam asub Times Square'i ja Port Authority Bus Terminali all. Tegu on metroosüsteemi kõige reisijaterohkema jaamaga, mida läbis 2017. aastal rohkem kui 64,5 miljonit reisijat. Metroojaam avati 3. juunil 1917. Jaam teenindab kokku viit metrooliini: 42nd Street Shuttle, Broadway Line, Broadway–Seventh Avenue Line, Eighth Avenue Line ja Flushing Line.
Grand Central–42nd Streeti metroojaam

Grand Central–42nd Street on metroojaamadekompleks New Yorgi metroosüsteemis. Metroojaam asub Midtown Manhattanil, Park Avenue ja 42nd Streeti ristmikul. Metroojaam on reisijate arvult teine New Yorgi metroos, jaama läbis 2017. aastal rohkem kui 44,9 miljonit reisijat. Jaama teenindab kolm metrooliini: Lexington Avenue Line, Flushing Line ja 42nd Street Shuttle. Metroojaam avati 22. juunil 1915.
Chambers Street–World Trade Center/Park Place/Cortlandt Streeti metroojaam

Chambers Street–World Trade Center/Park Place/Cortlandt Street on metroojaamadekompleks New Yorgi metroosüsteemis, mis asub Church Streetil, Chambers Streeti ja Cortlandt Streeti vahel. Jaama teenindab kolm metrooliini: Eighth Avenue Line, Broadway–Seventh Avenue Line ja Broadway Line. Jaam ühendab PATH-i ka World Trade Centeri transpordikeskuse kaudu, mis ühendab selle jaama lähedal asuva Fulton Centeri kaudu.
Tartu linnavolikogu 8. koosseis

Tartu linnavolikogu 8. koosseis tegutses 29. oktoobrist 2013 kuni 31. oktoobrini 2017. Koosseisu esiehed olid Aadu Must ja Vladimir Šokman. Reformierakond: Jaak Adamsoo Hele Everaus Veljo Ipits Harri Jallajas Triin Anette Kaasik Toomas Kapp Mihkel Lees Verni Loodmaa Senta-Ellinor Michelson Martin Parmas Evert Rööpson Raimond Tamm Priit Tannik Toomas Tein Mati Tolmoff Valimisliit Vabakund: Jüri Ginter Gea Kangilaski Jüri-Ott Salm Isamaa ja Res Publica Liit: Ene Ergma Ants Kask Rein Kilk Karl Kull Jüri Kõre Peeter Laurson Mihhail Lotman Joel Luhamets Toivo Maimets Jaak Nigul Avo Rosenvald Keskerakond: Igor Abarenkov Nadežda Aleksandrova Jelena Frunze Aleksandr Litvinenko Nikolai Põdramägi Olev Raju Aivar Riisalu* Vladimir Šokman Natalja Trošina Sotsiaaldemokraatlik Erakond: Arno Arukask Tõnu Ints Lemmit Kaplinski Tarmo Kikerpill Kadri Leetmaa Roman Mugur Jaan Sõrra Piret Uluots Valimisliit Isamaaline Tartu Kodanik: Merle Jääger Tõnis Lukas Imre Mürk Tartu Linnavolikogu
César Montes

César Jasib Montes Castro (sündinud 24. veebruaril 1997 Hermosillos) on Mehhiko jalgpallur, kes mängib keskkaitsjana Hispaania klubis Almería ja Mehhiko jalgpallikoondises. Ta alustas klubikarjääri Mehhiko klubis Monterrey, millega liitus 2014. aastal ja debüteeris klubi põhimeeskonnas 2015. aastal. 2015–16 kevadhooajal valiti ta Mehhiko kõrgliiga hooaja sümboolsesse koosseisu. 2019. aastal võitis ta Monterreyga Mehhiko meistriliiga ning 2019. ja 2021. aastal CONCACAF-i Meistrite Liiga. 2022. aasta detsembris sõlmis ta lepingu Hispaania kõrgliigaklubiga Espanyol. Pärast seda, kui Espanyol sama hooaja järel kõrgliigast välja langes, sõlmis Montes 2023. aasta septembris lepingu samasse liigasse kuuluva Almeríaga. Üleminekusumma oli 14 miljonit eurot, mis tegi Montesi Almería läbi aegade kallimaks ostuks. Debüüdi Mehhiko jalgpallikoondises tegi Montes 2017. aasta CONCACAF Gold Cupi alagrupimängus Jamaica vastu. Koondisekarjääri esimese värava lõi ta 30. juunil 2021 sõprusmängus Panama vastu. Ta võitis Mehhiko koondisega 2019. ja 2023. aasta CONCACAF Gold Cupi. 2020. aasta suveolümpiamängude jalgpalliturniiril võitis ta Mehhiko olümpiameeskonnaga pronksmedali. Monterrey Liga MX: Apertura 2019 Copa MX: Apertura 2017 CONCACAF-i Meistrite Liiga: 2019, 2021 "César Montes joins RCD Espanyol". RCD Espanyol. 27. detsember 2022. Vaadatud 29. detsembril 2022. "César Montes, ¿el fichaje más caro en la historia del Almería?". 2. september 2023.
Valga Jaanikese Kool

Valga Jaanikese Kool on erikool Valga maakonnas Valgas aadressil Viljandi maantee 82. Kool asutati 1999. aastal. Alates juunist 2018 on Valga Jaanikese Kooli direktor Jaanika Käst. Valga Jaanikese Koolis rakendatakse põhikooli lihtsustatud riikliku õppekava lihtsustatud õppe taset kerge intellektipuudega õpilastele; toimetulekuõppe taset mõõduka intellektipuudega õpilastele ning lihtsustatud riiklikku õppekava hooldusõppe taset sügava ja raske intellektipuudega õpilastele. Õppimiseks Valga Jaanikese Koolis on vaja koolivälise nõustamismeeskonna soovitust ja vanema nõusolekut. 2023. aasta seisuga õppis Valga Jaanikese Koolis 40 õpilast. Koolil on oma õpilaskodu. Koolis töötab 33 inimest: õpetajad, kasvatajad, õpetaja abid, kasvataja abid, logopeed-eripedagoogid, psühholoog ja ravivõimlemise instruktor. Valga Jaanikese Kool on kakskeelne. Keelekümblus koolivälisel ajal ja lõimumine ühisüritustel võimaldavad õppida keeli ja hoida häid suhteid kooliperes. Kool korraldab õpilastele õppekäike ja praktilist tegevust. Koostöös Keskkonnainvesteeringute Keskusega ja sealse projekti raames on osaletud näiteks looduslaagris Ähijärvel. Projekti eesmärk oli tõsta Valga Jaanikese Kooli õpilaste keskkonnateadlikkust aktiivõppe meetodite kaudu, parandada õpilaste sotsiaalseid oskusi keskkonnateadlikkuse kaudu ning õpetada märkama looduse mitmekesisust. Head suhted kooli meeskonnas ja koostöö Haridus- ja Teadusministeeriumi koolivõrgu osakonna, hoolekogu, lastevanemate, Valga valla, Valgamaa Kutseõppekeskuse, politseiametnike, tugiisikute, asenduskodude jt partneritega aitavad kooli arengut kavandada ja tulemusi saavutada. Valga Jaanikese Kool on Eriolümpia Eesti Ühenduse toetajaliige. Eriolümpia korraldab intellektipuudega inimestele aasta läbi spordivõistlusi. Koolil on uhkeid saavutusi ja väärt kogemusi nii spordivõistlustelt nii Otepääl kui ka Araabia Ühendemiraatides. 25. märtsil 2019 osaleti Eesti delegatsiooni koosseisus maailmamängudel Araabia Ühendemiraatides, kus võideti auhindu. Urvaste ja Valga Jaanikese Kooli direktoriks saab Jaanika Käst. Lõuna-Eesti Postimees 24. mai 2018. Valga Jaanikese Kooli koduleht Valga Jaanikese Kooli põhimäärus (2011). Valga Jaanikese kooli õpilaste looduslaager Ähijärvel SA Keskkonnainvesteeringute Keskuse koduleht. Vaadatud 02.06.2019. Maailmamängudelt tagasi ootasime teid EO Eesti Ühenduse koduleht. Vaadatud 02.06.2019.
Veri keel

Veri keel on Kagu-Paapua keelte hulka kuuluv paapua keel, mida räägivad verid Paapua Uus-Guineas Keskprovintsis Goilala ringkonnas. Kõnelejate arv on umbes 6900. https://www.ethnologue.com/language/wer https://glottolog.org/resource/languoid/id/weri1253
Ülekatteseotis

Ülekatteseotis ehk pooltappseotis on kahe ülekattuva puitdetaili või spoonitüki omavaheline jätkseotis. Pooltappseotist võib kasutada puidu, plasti või metalli sidumiseks. Tappseotis võib olla kas terve või pooliku tapiga. Terve tapi puhul ei eemaldata mingit materjali seotavatelt osadelt, seotise lõplikuks paksuseks jääb kahe liidetava osa paksuse summa. Pooltappseotises materjali mõlemalt osalt nii, et lõplikuks paksuseks jääb paksema liikme paksus. Tavaliselt pooltappseotises on seotavate osade paksus sarnane ja mõlemalt seotise osalt eemaldatakse pool paksusest. See seotis, mis on tehtud kahe otsmise osa kattumisel, ei ole soovitatav suuremate osade tööde jaoks. Ühe ülekattega seotis pakub väga vähe vastupanu paindele. Kahe silindrilise osa liitmiseks, mis teine teise sisse mahuvad, saab seda seotist kasutada rahuldavate tulemustega. Tappseotisi on mitut tüüpi, mida saab kasutada vastavalt seotavate materjalidele, kujule ja paksusele. Tappseotist saab kasutada ka puidu ja plastiku puhul. Kappide raamid Ajutine raamistik Mõned osad puitraami konstruktsioonis Lauad Poolikuid tappe kasutatakse laialdaselt üleminekukohtades ja kapides raamistikuna. Neid on kerge ja kiire teha ning nad pakkuvad piisavalt head tugevust tänu sellele, et liimitavad osad on mõlemad puidu pikikiudu. Õlad tagavad head vastupanu diagonaalsele liikumisele. Seotist saab toestada naaglite või mehaaniliste kinnitustega puidu paindumise vältimiseks. Samuti tuntud nagu lihtsalt tõmbetapp, see on tappseotise põhi vorm ning seda kasutatakse kahe osa kas paralleelse või täisnurkse seotise loomiseks. Kui seotis loob nurga, nagu ruudu kujulises raamis, nimetatakse seda nurgatappiks. See on kõige tavalisemalt kasutatav seotis raamide tegemisel. Igal otsatappliikmel on olemas üks õlg ja üks põsk. Kasutatakse: Kapidesisene raam Nähtav raam kui raami osad lähevad kujundamise alla. Kõige suurem erinevus tavalise tappseotisega seisneb selles, et seda tehakse liikmete keskosades, mitte otstes. Kaks liiget on omavahel täisnurga all, üks liige võib seal lõppeda, aga saab ka jätkuda ristumiskohast edasi. Kui üks liikmetest lõpeb ristumiskohas nimetatakse seda T-seotiseks või keskseotiseks. Servitis-lukkseotises, kus mõlemad liikmed jätkuvad ristumiskohast, on neil mõlemal kaks õlga ja kaks põske. Kasutatakse: Kapidesisene raamistik Kerged raamid Seotis kus liitekohad lõigatakse nurga alla, et tagada vastupanu tõmbele. Kasutatakse: Raamid kus mõjuv jõud võib seotise lahti tõmmata Nurktappseotis on kõige nõrgem nende seast väikese liimimispinna tõttu. Kasutatakse: Nähtavad raami osad kus on soovitud näha nurktappseotist Harktapp Servitis-lukkseotis Jätk-liide Sõrmtappseotis Single Lap Joint. "What is welding?" Lap joint techniques. "Definition - What does Lap Joint mean? " Types of Timber Joints Used in Woodworking - Heaps of practical information on various types of timber joints.
Kasti nurkseotis

Kasti nurkseotis ehk rööptappseotis on seotis kastikülgede ühendamiseks. Tavaliselt on see seotis tehtud täisnurga all ja liimitud. Liimitud kastil on suur liimimise ala, mis tagab tugeva ühenduse. Põhimõttelt sarnaneb see sõrmtappseotisega. Kastinurgaseotist kasutatakse kasti nurkades või kastilaadsetes konstruktsioonides, sellest tuleneb ka nimetus. Seotis ei ole sama vastupidav kui kalatappseotis, aga seda on kerge ja kiire hulgi toota. Kastinurkseotist tavaliselt tehakse kasutades ühte profiili, mis on pooltel teineteise suhtes nihutatud. Tänapäevastes töökodades on need tihti tehtud lauasaega, vahel kasutades lihtkraadiga lõikust. Tellimuse põhjal valmistatud seadmetega on võimalik lõigata profiili korraga mõlemalt poolt ja suhteliselt kiiresti. Traditsiooniliselt tehti seda käsitsi sae ja peitliga, uhkema mööbli tegijad teevad seda tänapäevani. Kasutatakse mitmesuguste puidust kastide ja karkasside tegemiseks. Peamiselt kasutades seda liidest täisnurksete seoste tegemiseks, kuid on võimalik teha ka heksagoone ja muid ebatavalisi kujusid. Tavaliselt kasutatakse sahtlite külgedel ja kaantel, ehituslike elementide sidumiseks üldiselt aga mitte. Kalasabaseotis Eerungseotis Sõrmtappseotis https://www.woodcraft.com/blog_entries/box-joint-basics
Punnseotis

Punnseotis on seotis, kus sarnaseid objekte ühendatakse omavahel serv-servaga. Peamiselt kasutatakse puitdetailide, näiteks parketi, paneelide ja põranda paigaldamisel. Punn ja soon seovad lapikud detailid tihedalt, mis tagab ühtlase pinna. Enne vineeri laiemat levikut kasutati punni ja soone süsteemi maja fassaadi ehitamisel ja betoonkonstruktsioonides. Punni ja soone seotis on tugev sidumismeetod. Puidu paisumine ja kahanemine üldiselt vastupidavust ei mõjuta. Kallimas mööblis kasutatakse liimitud kalasabatappi ning punni ja soone seotiste variante. Igal detailil on piki serva tehtud soon ja teisele poole punn, mis on tavaliselt veidi lühem soone sügavusest. Üldjuhul seotist ei liimita, kuna puidu kahanemisega võib see punni lahti rebida. Punni ja soone süsteemi populaarsus vähenes, kui kasutusele tulid vineer ja muud komposiitpuitplaadid, aga kõrgema kvaliteediga plaatide paigalduseks kasutatakse seda endiselt. Vineerile võib teha punni igale küljele, et seda saaks raami paigaldada. Paksemaid materjale liites võivad punnid ja sooned olla mitmes reas. Veeder soones on sarnane punni ja soone süsteemiga, kuid soon on mõlemal serval ja kahe soone vahele asetatakse eraldi veeder. Veeder võib olla ka teisest materjalist. "5 Excellent Woodworking Joints That Every Woodworker Should Know". Originaali arhiivikoopia seisuga 14. detsember 2018. Vaadatud 17. juunil 2019. Tongue and groove Puiduterminoloogia sõnastik TTÜ Materjali- ja keskkonnatehnoloogia instituut. Puiduterminoloogia.